ભારતીય જનતા પાર્ટી ફરી એકવાર ગુજરાતમાં પૂર્ણ બહુમત સાથે સરકાર બનાવવા જઇ રહી છે. 182 બેઠકોમાંથી ભાજપને 99 અને કોંગ્રેસને 80 બેઠકો મળી છે. જો કે, ભાજપનો લક્ષ્યાંક 150 બેઠકોનો હતો. આ વખતે રાજ્યમાં ભાજપને જીતવામાં અનેક મુશ્કેલીઓનો સામનો કરવો પડ્યો છે. છેલ્લા સમયમાં કોંગ્રેસે ભાજપ પાસે ખૂબ મહેનત કરાવી હતી. કોંગ્રસ તરફથી રાહુલ ગાંધીએ જાતે મોરચો સંભાળ્યો હતો અને તેઓ અલ્પેશ ઠાકોર, જીજ્ઞેશ મેવાણી અને હાર્દિક પટેલને પોતાની તરફ કરવામાં સફળ પણ રહ્યા હતા. ચૂંટણીના પરિણામોનો થોડો વધુ ઊંડાણપૂર્વક અભ્યાસ કરવામાં આવે તો ધ્યાનમાં આવે છે કે, કુલ 12 બેઠકો એવી છે જેની પર ભાજપ 3000થી ઓછા અંતરે જીત્યું છે. એમાંથી માત્ર 10 બેઠકો પર રાહુલે વધારે ધ્યાન આપ્યું હોત, રણનીતિમાં જરૂરી ફેરફાર કર્યા હોત ગુજરાતના રાજકારણમાં નવા પ્રકરણનો શુભારંભ થયો હોત.